ผมเคยเจ็บแบบนี้มาแล้วตอนต้นปีครับ อาการ ปวดบริเวณราวนมซ้าย แบบแปล๊บๆ ครั้งละไม่เกิน2-3วินาที เป็นทั้งตอนนั่งและตอนยืน กดไม่เจ็บ ไม่มีอาการอื่นๆ ไปห้องER ตรวจEKG2ครั้ง เอ็กเรย์ปอด สุดท้ายเจาะ cardiac enzyme ผลคือไม่มีความผิดปกติเลยครับ บอกว่าความเสี่ยงโรคหัวใจต่ำ เพราะผมอายุแค่24ปี แต่ไม่ได้บอกว่าเป็นอะไร ให้ยาแก้อักเสพมา 2 วันอาการก็หายครับ แต่ตอนนี้อาการนั้นมันกลับมาอีกครั้งแล้วครับ ไม่ทราบว่าผมเป็นอะไรกันแน่ คุณช่วยตอบหน่อยได้ไหมครับ?
สวัสดีค่ะ @อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร @-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น -สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น -สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น -สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น @จากที่ เล่ามาว่า ตรวจคลื่นหัวใจ และเอ็กซเรย์ปอดแล้วอยู่ในเกณฑ์ปกติ ร่วมกับประวัติที่รับประทานยาแก้ปวดลดการอักเสบแล้วดีขึ้น คิดว่า เป็นอาการของกล้ามเนื้อหรือเอ็นกระดูกบริเวณหน้าอกอักเสบค่ะ ซึ่งในผู้ป่วยบางรายอาจมีอาการเจ็บได้เป็นสัปดาห์ค่ะ แนะนำให้หลีกเลี่ยงการยกของหนัก การกระทบกระแทกบริเวณหน้าอก รวมถึงการออกกำลังกายหนักๆที่ใช้กล้ามเนื้อแขนหรือหน้าอกนะคะ หากเจ็บมาก ให้รับประทานยาแก้ปวดพาราเซตามอลได้ค่ะ @ถ้าอาการต่างๆแย่ลง แนะนำกลับไปพบแพทย์อีกครั้งนะคะ